[{"text_idx": "#000000", "text": "Tago 6: Kardj\u0302ali, artgalerio ktp"}, {"text_idx": "#000001", "text": "Hodiau\u0306 estas la lasta tago de mia restado en Kardj\u0302ali. La promesita de mi hierau\u0306 (kaj al mi \u2014 antau\u0306e) renkonto en \u201eRusa Klubo\u201c ne okazis, mi ne scias pro kio kaj ne demandis. Do, la resto de la eventoj estis c\u0302efe vagado tra la stratoj sola kaj, parte, akompane de c\u0302ic\u0302erono."}, {"text_idx": "#000002", "text": "La arta galerio de Kardj\u0302alio konsistas el du grandaj haloj en aparta domo. G\u0302i povas fanfaroni tamen per kolekto de pentraj\u0302oj fare de kelkaj eminentaj bulgaraj pentristoj (Markvic\u0302ka kaj S\u0302tarkelov i. a.). En la galerio oni donacis al mi kolekton de kartetoj kun repodukcioj (do, fotoj de pentraj\u0302oj), la kolekto estas eldonita en 1975 (kiam oni ankorau\u0306 ec\u0302 ne planis min)."}, {"text_idx": "#000003", "text": "La urbo aspektas kiel tipa socialisma urbo, sed, ankau\u0306 kiel en aliaj bulgaraj urboj, la log\u0302blokoj estas iom pli personecaj, pli belaj kaj havas iajn nobligajn ecojn \u2014 kiel ekzemple vitraj elementoj en la enirpordoj de s\u0302tuparejoj (en Rusio neniam eblas: pro klimata severeco kaj pro vandalismo). La s\u0302tuparoj en la blokoj estas prizorgitaj, multaj log\u0302antoj skribas sian familinomon sur la pordo. Samtempe domoj kutime ne havas numerojn, kaj trovi nomon de la strato, en kiu vi estas, estas ofte malfacile (eble temas pri regiona specialaj\u0302o \u2014 mi rimarkis tion ankau\u0306 en Istanbulo, Burgaso kaj Nesebaro)."}, {"text_idx": "#000004", "text": "Alia specialeco de Kardj\u0302ali estas odoreto de bruligata karbo kaj ligno preskau\u0306 c\u0302iam en la aero. Multaj domoj, aparte la privataj, estas hejtataj per ligno au\u0306 karbo. En apartamentoj mi ne rimarkis radiatorojn de akvohejtado \u2014 kaj c\u0302iuj uzas elektrovarmigilojn. Ankau\u0306 en mia luita c\u0302ambro estas nun (kaj nun estas s\u0302altita) la elektra varmigilo kun ventumilo. En ejoj estas plej ofte malvarme: ec\u0302 mi rimarkis malfermitajn fenestrojn ks. \u2014 do kvazau\u0306 lokanoj, almenau\u0306 parte, s\u0302atas malvarmon (estas plus dek nun) eble pro la varmego somera. Mi s\u0302atas varmon kaj preferas varmegon al malvarmo, eble c\u0302ar mi pli ofte spertas malvarmon kaj kelkfoje spertis malvermegon, kiu pensigis min pri baldau\u0306a morto pro g\u0302i (ha, okazis en Moskvo)."}, {"text_idx": "#000006", "text": "La stratoj estas puraj (kaj konstante balaataj), tamen post vesperig\u0302o ig\u0302as sufic\u0302e mallume \u2014 nur la gravaj stratoj estas bone lumigitaj. Tio tute similas Vladikavkazon, sed kontrastas Peterburgon, kie dekomence mi havis ec\u0302 protestan reagon pro la lanternegoj s\u0302altitaj plenan nokton ec\u0302 en tute senvivaj lokoj."}, {"text_idx": "#000008", "text": "Mi ne povis rimarki malpacan konduton en la stratoj. Neniu batalis, neniu kriis unu al la alia, neniu s\u0302telis mian videokameraon. Aperas impreso, ke la \u201cstrata krimo\u201c ne estas granda problemo c\u0302i tie \u2014 pri tio eblas jug\u0302i ankau\u0306 lau\u0306 la maniero de lokaj virinoj lasadi siajn saketojn kaj vestojn sur seg\u0302o en kafejo kaj iri al, ekz., necesejo. En multaj urboj de la mondo homoj kunprenus saketon au\u0306 transdonus g\u0302in al siaj konatoj, kiuj restas c\u0302e la tablo."}, {"text_idx": "#000009", "text": "En Kardj\u0302ali (fakte kiel ankau\u0306 aliloke en la lando) estas interesaj ac\u0302eteblecoj. Vestoj kostas almenau\u0306 duoble (foje kvaroble) malpli ol la analogiaj en Peterburgo. Mi ac\u0302etis j\u0302inzon (10 EUR), iom da kotonaj vestoj por la infano kaj aliajn iojn. Nun mi bedau\u0306ras, ke mi ne trovis tuj en la urboj lokon por mallongigi la j\u0302inzon \u2014 mi forflugas morgau\u0306 kaj devos pagi en Rusio duonon de la prezo (c\u0302. 5 EUR) nur por mallongigi la veston."}, {"text_idx": "#000019", "text": "Iom da impresoj el la bulgara urbo Kardj\u0302ali, kiun mi forlasas c\u0302i-matene post semajnlonga restado. La urbo en kelkaj partoj aspektas..."}]